  Майя Бывальцева Удмуртиысь операя но балетъя Чайковский нимо театрлэсь 61-тӥ сезонзэ усьтонын Италиысь куинь солистъёс кырӟалозы. Со сярысь ужъюртлэн «ВКонтатке» вотэсбамаз ивортэмын. «Италиысь куинь кырӟасьёс шумпотыса Россие лыктыны но милям кылзӥсьёсмы понна кырӟаны мылкыд каризы: со сопрано куараен Филомена Фиттипальди но кык теноръёс – Франческо Цингарелло но Антонино Интерисано», - верамын ивортонын. Франческо Цингарелло Ижкаре гастрольёсын куинетӥзэ лыктэ ни шуыса пусъемын. Выль сезонэз 7-тӥ коньывуонэ Дажкомо Пуччинилэн «Турандот» операеныз усьтозы. 10-тӥ коньывуонэ асьме театрысь симфони оркестрлэн «Променад-концерты в оперном» тямыс концертъёсыз пӧлысь нырысетӥзэ - «Operahaus» («Дом оперы») – возьматозы.  Тодэ вайытом, Удмуртиысь йӧскалык театрын выль сезонлы ньыль выль спектакль дасяло. 20-тӥ куарусёнэ «Мёртвые души» ужзэс возьматозы. Озьы ик куарусёнэ Удмуртиысь театрлэн сцена вылаз аслэсьтыз спектакльёссэ возьматоз Карелиысь йӧскалык театр.  Тегъёс: Лулчеберет Ижкар Театр Удмуртия шутэтскон  